CELEX: 32018D1887
Language: lv
Date: 2018-11-30 00:00:00
Title: Komisijas Īstenošanas lēmums (ES, Euratom) 2018/1887 (2018. gada 30. novembris), ar kuru groza Lēmumu 90/176/Euratom, EEK, ar ko Francijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2018) 7866)

4.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 308/47
               
            
         KOMISIJAS ĪSTENOŠANAS LĒMUMS (ES, Euratom) 2018/1887
         (2018. gada 30. novembris),
         ar kuru groza Lēmumu 90/176/Euratom, EEK, ar ko Francijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam
         
            
               (izziņots ar dokumenta numuru C(2018) 7866)
            
         
         (Autentisks ir tikai teksts franču valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un it īpaši tās 6. panta 3. punkta otro ievilkumu,
         apspriedusies ar Padomdevēju komiteju pašu resursu jautājumos,
         tā kā:
         
                     (1)
                  
                  
                     Saskaņā ar Padomes Direktīvas 2006/112/EK (2) 371. pantu Francija var, ievērojot nosacījumus, kas minētajai dalībvalstij piemērojami 1978. gada 1. janvārī, turpināt atbrīvojuma piemērošanu minētās direktīvas X pielikuma B daļā uzskaitītajiem darījumiem. Saskaņā ar minēto pantu šie darījumi ir jāņem vērā, nosakot pievienotās vērtības nodokļa (PVN) pašu resursu bāzi.
                  
               
                     (2)
                  
                  
                     Ar Komisijas Lēmumu 90/176/Euratom (3), EEK Francija tika pilnvarota, inter alia, izmantot aptuvenas aplēses PVN pašu resursu bāzes aprēķinam attiecībā uz, inter alia, darījumiem, kas minēti Direktīvas 2006/112/EK X pielikuma B daļas 8. punktā attiecībā uz ūdens piegādes pakalpojumiem, ko sniedz publiskas iestādes.
                  
               
                     (3)
                  
                  
                     Francija 2018. gada 26. aprīļa vēstulē lūdza Komisijai atļauju izmantot fiksētu procentuālo apmēru no starpbāzes PVN pašu resursu bāzes aprēķinam darījumiem, kas minēti Direktīvas 2006/112/EK X pielikuma B daļas 8. punktā attiecībā uz ūdens piegādes pakalpojumiem, ko sniedz publiskas iestādes. Francija ir pierādījusi, ka procentuālais apmērs no starpbāzes 2012. līdz 2016. gadā ir bijis nemainīgs. Atļauja izmantot fiksētus procentuālos lielumus vēl vairāk samazinās PVN pašu resursu bāzes aprēķina administratīvo slogu šādiem darījumiem. Tādēļ būtu jāatļauj Francijai aprēķināt PVN pašu resursu bāzi, izmantojot fiksētu procentuālo daļu attiecībā uz ūdens piegādi, ko veic publisko tiesību subjekts.
                  
               
                     (4)
                  
                  
                     Pārredzamības un juridiskās noteiktības labad ir lietderīgi noteikt šai atļaujai termiņu.
                  
               
                     (5)
                  
                  
                     Tādēļ būtu attiecīgi jāgroza Lēmums 90/176/Euratom, EEK,
                  
               IR PIEŅĒMUSI ŠO LĒMUMU.
         
            1. pants
            Lēmumā 90/176/Euratom, EEK iekļauj šādu 2.c pantu:
            
               
                  “2.c pants
                  Atkāpjoties no šā lēmuma 2. panta 3. punkta, Francijai ir atļauts PVN pašu resursu bāzes aprēķinam no 2018. gada 1. janvāra līdz 2020. gada 31. decembrim izmantot 0,02 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 8. punktā.”
               
            
         
         
            2. pants
            Šis lēmums ir adresēts Francijas Republikai.
         
         
            Briselē, 2018. gada 30. novembrī
            
               
                  Komisijas vārdā –
               
               
                  Komisijas loceklis
               
               Günther OETTINGER
            
         
         
            (1)  OV L 155, 7.6.1989., 9. lpp.
         
         
            (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).
         
            (3)  Komisijas 1990. gada 23. marta Lēmums 90/176/Euratom, EEK, ar ko Francijai atļauj neņemt vērā noteiktas darījumu kategorijas un izmantot noteiktas aptuvenas aplēses PVN pašu resursu bāzes aprēķinam (OV L 99, 19.4.1990., 22. lpp.).